Senkus
Senkus – lietuviška pavardė. Šios pavardės moteriškosios giminės formos yra: Senkuvienė (ištekėjusi moteris) ir Senkutė (mergautinė pavardė). Pavardę turi šie garsesni žmonės: Juozas Senkus (1907-1970) – kalbininkas, redaktorius; Juozas Senkus (1911-1970) – istorikas, žurnalistas, redaktorius; Kazimieras Senkus (1917–2018) – kunigas, vargonininkas, chorvedys, pedagogas; Tamošius Senkus-Senkauskas (1817-1901) – kunigas, poetas, 1863 m. sukilimo dalyvis; Vincentas Senkus (1840–1911) – kunigas, marijonų vienuolis; Viktorija Senkutė (1996–) – irkluotoja. Pavardė paplitusi visoje šalyje (ypač apie Sasnavą, Kazlų Rūdą, Marijampolę, Alsėdžius). Kilusi iš slaviškų trumpinių krikšto vardui Simonas (blrs. Cенка, Cенька, Cянькo, ukr. Cенькo, lenk. Sieńka, Sieńko, Siańko).